**PROJEKTEERIMISTÖÖDE TÖÖVÕTULEPING nr**

(hiliseima digitaalallkirja kuupäev)

Riigimetsa Majandamise Keskus (RMK), edaspidi **tellija,** keda esindab [Vali sobiv] [Vali kuupäev] [Vali sobiv] nr alusel , ühelt poolt,

ja edaspidi **töövõtja,** keda esindab [Vali sobiv] alusel teiselt poolt,

keda nimetatakse edaspidi **pool** või ühiselt **pooled**,

sõlmisid käesoleva lepingu, edaspidi **leping,** avatud hankemenetlusenr 1-47/………… „“ (viitenumber …………….) tulemusena, võttes aluseks hanke alusdokumente lähteülesannet ja edukaks tunnistatud pakkumust alljärgnevas:

**1. Lepingu ese**

1.1. Käesoleva lepingu esemeks on töövõtja poolt Türdu jõe, Türdu truubi ja Oju jõe Läägi truubi rekonstrueerimise projekteerimine ning Lehmalahe, Laibu lahe ja Nigu lahe kalade rändetee parendamise projekteerimine, **edaspidi projekt**.

1.2. Lepingu sõlmimisel on lepingul järgmised lisad, edaspidi **lisa** või koos **lisad**:

Lisa 1 - poolt hankes esitatud pakkumus;

Lisa 2 – Andmetöötluse tingimused volitatud töötlejale

Lisa 3 - Tehnilised kirjeldused koos lisadega

1.3. Lepingut rahastatakse projektist: …………………………………

**2. Tööde teostamine ja nõuded projektidele**

2.1. Töövõtja põhikohuseks on kõigi objektil läbi viidavate tööde teostamiseks vajalike uurimistööde ja tööde kavandamise läbiviimine ja projekti koostamine, edaspidi **projekteerimistööd**. Töövõtja on kohustatud tegema kõik projekteerimistööd tehnilistes kirjeldustes määratletud projekti koostamiseks.

2.2. Töövõtja on kohustatud taotlema ning hankima objekti projekteerimiseks, projekti parandamiseks ja muutmiseks vajalikud load ja kooskõlastused vastavalt tehnilises kirjelduses ja hanke alusdokumentides toodule.

2.3. Töövõtja on kohustatud koostama kogu projekti, samuti projekteerimisvigade parandused ja projektide muudatused ning need tellijale üle andma tehnilises kirjelduses esitatud mahus ja viisil.

2.4. Töövõtja kohustus osutada mõistlikus mahus kaasabi ehitustööde käigus tekkivate projektiga seotud küsimuste lahendamisel.

2.5. Töövõtja on kohustatud kasutama tellijaga suhtluses, s.h kirjavahetuses ja lepingu täitmise käigus koostatavates dokumentides, töökeelena eesti keelt.

**3. Tähtajad**

3.1. Töövõtja on kohustatud tegema projekteerimistööd tähtaegselt ning andma projekteerimistööd tellijale üle alljärgnevalt:

3.1.1. Viis (5) kuud alates lepingu sõlmimisest: eeluuringud on läbi viidud.

3.1.2. Seitse (7) kuud alates lepingu sõlmimisest: esialgne projekt on esitatud RMK-le ja on valmis kooskõlastuste küsimiseks projektiga seotud osapooltelt ja ametkondadelt.

3.1.3. Kaheksa (8) kuud alates lepingu sõlmimisest: lõpliku projekti esitamine koos kõigi vajalike lubade ning kooskõlastustega.

3.1.4. Lepingu lõpptähtaeg on üheksa (9) kuud lepingu sõlmimisest.

* 1. . Üleandmise tähtaegu võib projekteerija ületada ainult eelneval kirjalikul kokkuleppel tellijaga ainult alljärgnevate asjaolude esinemise korral:
     1. hankijast eraldiseisva isiku või asutuse poolt on muudetud hanke alusdokumentides olevaid nõudeid, või;
     2. kui teostatakse täiendavaid uurimis- ja /või projekteerimistöid;
     3. kui tööd ei olnud võimalik teostada seoses kolmandate isikute või asutuste poolt põhjustatud viivitustega või;
     4. töö teostamise on muutnud võimatuks või ebamõistlikult keeruliseks tellijast ja töövõtjast mitteolenevate looduslike olude tõttu, mida ei osatud ette näha, ning selliste olude muutumine või nende mõju kõrvaldamine põhjustab viivituse.
  2. Projekti vastuvõtmise kohta vormistavad pooled üleandmise-vastuvõtmise akti.
  3. Projekteerimistööde üksikute etappide ja kogu projekti vastuvõtmise kuupäevaks loetakse töövõtja poolt nõuetekohase üksikute etappide või kogu projekti tellijale saatmise kuupäevi. Tellija on kohustatud esitatud projekteerimistööde etapid ja valmis projekti läbi vaatama kolme nädala jooksul töövõtja poolt esitatud päevast alates. Selle ajavahemiku jooksul peab tellija projekti või selle etapiosa kas vastu võtma (üleandmis- ja vastuvõtmisakti allakirjutamisega) või keelduma vastuvõtmisest motiveeritud põhjendusega.
  4. Töövõtja on kohustatud maksma tellijale projekteerimise tähtaja ületamisel leppetrahvi 0,15% (null koma viisteist) punktis 4.1 määratud tasu antud etapi maksumusest iga viivitatud päeva eest. Projekteerimisvea kõrvaldamata jätmisel lepingu punktis 6.2 nimetatud tähtajaks on töövõtja kohustatud maksma tellijale leppetrahvi iga viivitatud päeva eest 0,15 % (null koma viisteist) punktis 4.1 määratud tasust.

**4. Lepingu tasu**

4.1 Tellija on kohustatud maksma töövõtjale käesoleva lepinguga määratud kohustuste täitmise eest tasu ( eurot ilma käibemaksuta, alljärgnevalt:

4.1.1 tellija tasub peale uurimistööde lõpetamist ja tööde vastu võtmist 30% punktis 4.1. nimetatud maksumusest

4.1.2. tellija tasub peale esialgsete projektide esitamist tellijale (projektid on valmis kooskõlastuste küsimiseks projektiga seotud osapooltelt ja ametkondadelt) 40% punktis 4.1. nimetatud maksumusest.

4.1.3. tellija tasub peale lõplike projektide koos kõigi vajalike lubade ning kooskõlastustega vastuvõtmist tellija poolt 30% punktis 4.1. nimetatud maksumusest

4.2 tasu makstakse ülekandega töövõtja arveldusarvele vastavalt arvel esitatud andmetele hiljemalt 14 (neljateistkümne) päeva jooksul arve kättesaamisest.

4.3 Töövõtja esitab arve elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja.

**5. Poolte vastutus**

5.1 Pooled vastutavad õigusaktidest või lepingust tulenevate kohustuste rikkumise eest.

5.2 Töövõtjal on õigus nõuda tellijalt viivist punktis 4.1 määratud tasu maksmisega viivitamise korral 0,15% (null koma viisteist) tasumata summast iga maksmisega viivitatud päeva eest.

5.3 Tellijal on õigus maksmisele kuuluvast tasust maha arvata:

5.3.1 punktis 6.1. kirjeldatud projekteerimisvea maksumus. Selle summa on tellija kohustatud töövõtjale välja maksma hiljemalt 14 (neljateistkümne) päeva jooksul arvates projekteerimisvea kõrvaldamisest ja parandatud projekti tellijale üleandmisest;

5.3.2 punktis 3.5 määratud leppetrahvi;

5.3.3 projekteerija poolt tellijale tekitatud tõendatud kahju.

**6. Projekteerimisvead ja projekti muutmine**

6.1 Projekteerimisveaks loetakse viga, puudus või tegematajätmine projektis, mille tõttu ei ole kehtivate õigusaktide sätete, projekteerimise lähteülesande ja kooskõlastustega vastavuses projektikohane väljaehitamine võimalik; või see on küll võimalik, kuid võib kaasa tuua ehitamise üldises praktikas ebatavaliselt suured kulutused, edaspidi **projekteerimisviga**. Projekteerimisvea peab tuvastama pädev komisjon, mille tööst on õigus osa võtta projekteerija esindajal.

6.2 Juhul, kui ehitamise käigus või ka varem ilmneb projekteerimisviga, on töövõtja kohustatud tellija esimesel nõudmisel omal kulul projekteerimisvea kõrvaldama, parandama projekti ja parandatud projekti tellijale üle andma. Seejuures on töövõtja kohustatud parandatud projekti tellijale üle andma hiljemalt 15 (viieteistkümne) tööpäeva jooksul arvates tellija poolt projekteerimisvea kõrvaldamise nõudmise esitamisest.

6.3 Juhul, kui on tuvastatud projekteerimisviga ja tellija on projekteerimisvea tõttu kandnud kahju, sh. maksnud trahve riigile või kohalikule omavalitsusele, maksnud leppetrahve või viiviseid ehitajale või oma teistele lepingupartneritele, maksnud liigselt või siis mittevajalikuks osutunud materjalide või ehitustööde eest või maksnud ümberehitustööde eest, siis on projekteerija kohustatud tellija esimesel nõudmisel selle kahju täies ulatuses hüvitama.

6.4 Juhul, kui objektil ilmnevad projekteerimisvead 2 (kahe) aasta jooksul arvates kõigi ehitustööde lõpetamist, kohaldatakse samuti punktides 6.2 ja 6.3 sätestatut. Tellijal on seejuures õigus teha või lasta teha objektil ümberehitustöid, kusjuures ümberehitustööde maksumuse on kohustatud tasuma projekteerija kohe ümberehitamiseks kulutuste tegemisel.

**7. Poolte esindajad ja kontaktandmed**

7.1 Objekti vastutav projekteerija on tel , e-post

7.2 Tellija kontaktisik pooltevahelises asjaajamises on tel , e-post

7.3 Töövõtja kontaktisik pooltevahelises asjaajamises on tel , e-post

7.4 Punktis 7.2 ja 7.3 määratud kontaktisikuid võivad pooled ühepoolselt muuta, millest nad on kohustatud eelnevalt teisele poolele kirjalikult või e-posti teel teatama.

**8. Lepingu lõppemine ja lõpetamine**

8.1 Leping lõpeb, kui lepingust tulenevad poolte kohustused on mõlemapoolselt täielikult ja nõuetekohaselt täidetud.

8.2 Tellijal on käesolevast lepingust õigus taganeda või see üles öelda juhul, kui:

8.2.1 töövõtja ei asu õigeaegselt tööle;

8.2.2 töövõtja teeb projekteerimistöid niivõrd aeglaselt, et nende lõpetamine punkt 3.1 toodud tähtajaks muutub ilmselt võimatuks;

8.2.3 projekteerimistöid ei tehta nõuetekohaselt;

8.2.4 töövõtja käitub ebaväärikalt tellija või teiste partnerite töötajatega ja kaotab seetõttu usalduse.

8.3 Juhul, kui tellija taganeb ühepoolselt käesolevast lepingust või ütleb selle üles, on ta kohustatud maksma töövõtjale lepingust taganemise või ülesütlemise ajaks teostatud tööde eest proportsionaalselt lepingu tasust.

8.4 Töövõtjal ei ole õigust ühepoolselt käesolevast lepingust taganeda ega seda üles öelda, välja arvatud seaduses sätestatud juhtudel.

**9. Teadete edastamine**

9.1 Lepinguga seotud teated edastatakse telefoni teel või e-kirjaga poole lepingus märgitud e-posti aadressile. Aadressi muutusest on pool kohustatud koheselt informeerima teist poolt.

9.2 E-kirjaga edastatud teated peetakse kättesaaduks alates teate edastamisele järgnevast tööpäevast.

9.3 Lepingust taganemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirjaga.

**10. Autoriõiguste üleandmine Tellijale**

10.1. Töövõtja loovutab kõik hankelepingu alusel teostatud tööle tekkivad varalised õigused Tellijale ning need loetakse Tellijale üleantuks hankelepingu hinna eest tasumisega.

10.2. Töövõtja annab tellijale ainulitsentsi all-litsentsi andmise õigusega kõigile autori isiklikele õigustele Hankelepingu alusel teostatud töö suhtes kogu autoriõiguse kehtivuse tähtajaks ilma territoriaalsete piiranguteta.

10.3. Kõik autoritasud ja litsentsitasud sisalduvad hankelepingu eseme maksumuses

**11. Lõppsätted**

11.1 Pooled kohustuvad hoidma konfidentsiaalsena kõik seoses lepingu täitmisega teatavaks saanud isikuandmed, samuti usalduslikud ning ärisaladusteks peetavad andmed.

11.2 Kõik lepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.

11.3 Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahen­datakse vaidlus õigusaktidega kehtestatud korras.

11.4 Leping on allkirjastatud digitaalselt.

**Poolte andmed ja allkirjad**

**Tellija Töövõtja**

Riigimetsa Majandamise Keskus

Registrikood 70004459 Registrikood

Mõisa/3, Sagadi küla, Haljala vald

45403 Lääne-Viru maakond Tel

Tel 676 7500 E-post

E-post rmk@rmk.ee

|  |  |
| --- | --- |
| [Vali sobiv] | [Vali sobiv] |
|  |  |
|  |  |
|  |  |

Lisa 1  
projekteerimistööde töövõtulepingu juurde

**ANDMETÖÖTLUSE TINGIMUSED VOLITATUD TÖÖTLEJALE**

(hiliseima digitaalallkirja kuupäev)

1. **Lisa eesmärk**
   1. Käesoleva lisa eesmärk on kokku leppida volitatud töötleja õigustes ja kohustuses lepingu täitmise käigus saadud isikuandmete ja/või looduskaitseliste piirangute ja/või riigikaitsega seonduva teabe töötlemisel, millest pooled juhinduvad lepingu täitmisel.
   2. **Riigimetsa Majandamise Keskus** (edaspidi vastutav töötleja) edastab [Company] (edaspidi volitatud töötleja) punktis 1.1. nimetatud andmed ja volitab volitatud töötlejat neid andmeid töötlema ainult juhul, kui andmete töötlemine on lepingust tulenevalt vajalik.
   3. Vastuolude korral lepingu ja käesoleva lisa sätete vahel tuleb juhinduda käesoleva lisa sätetest.
2. **Käesolevas lisas kasutatakse mõisteid alljärgnevas tähenduses:**
   1. „Asjakohased tehnilised ja organisatsioonilised meetmed“ – tähendavad selliseid protsesse ja protseduure, mis tehnoloogilist arengut, rakendamise maksumust ja andmeid arvesse võttes tagavad turvalisuse taseme vastavalt andmete võimalikust volitusteta või ebaseaduslikust töötlemisest või juhuslikust kaotsiminekust või hävitamisest või kahjustamisest tulenevale kahju suurusele;
   2. „Andmekaitseseadused“ – GDPR ja Eesti Vabariigis kehtivad muud isikuandmete töötlemist reguleerivad õigusaktid ning nende rakendusaktid või täiendavad aktid koos nende paranduste, muudatuste või asendustega, mis tahes täitmisele kuuluvad juhendid ja tegevusjuhised, mis on väljastatud isikuandmete kaitse eest vastutava mis tahes kohaliku või EL reguleeriva asutuse poolt;
   3. „töötlemine” – igasugune toiming või toimingute jada, mida teostatakse andmete või nende hulkadega kas automatiseeritud või automatiseerimata kujul, nagu näiteks kogumine, salvestamine, korrastamine, struktureerimine, säilitamine, kohandamine või muutmine, väljavõtete tegemine, päringute teostamine, kasutamine, avalikustamine edastamise, avaldamise või mis tahes muul viisil kättesaadavaks tegemise teel, liitmine või ühendamine, piiramine, kustutamine või hävitamine;
   4. „andmed” – (isikuandmed, looduskaitselise piirangu kohta käiv teave, riigikaitsega seonduv teave). **Isikuandmed** - tuvastatav füüsiline isik on isik, keda on võimalik kaudselt või otseselt tuvastada, viidates väärtustele nagu nimi, isikukood, asukoha andmed; internetipõhistele väärtustele või ühele või enamale väärtusele, mis on seotud antud isiku füüsilise, füsioloogilise, geneetilise, vaimse, majandusliku, kultuurilise või sotsiaalse identiteediga. **Looduskaitselise piirangu kohta käiv teave** - I ja II kaitsekategooria liigi isendi täpse elupaiga asukoha avalikustamine. Püsielupaiga asukohad. **Riigikaitsega seonduv teave** - AvTS § 35 lõikes 1 nimetatud riigikaitsega seonduv teave;
   5. „andmetega seotud rikkumine” – turvarikkumine, mis põhjustab edastatavate, säilitatavate või muul viisil töödeldavate andmete juhusliku või ebaseadusliku hävimise, kadumise, muutmise, loata avalikustamise või kättesaadavuse.
3. **Andmete töötlemine**
   1. Volitatud töötleja kohustused:
      1. kasutama ja töötlema andmeid üksnes lepingu täitmiseks ja vastutava töötleja dokumenteeritud juhiste alusel, välja arvatud juhul, kui volitatud töötleja on kohustatud teavet töötlema volitatud töötleja suhtes kohalduva õiguse alusel. Viimati nimetatud juhul teavitab volitatud töötleja vastutavat töötlejat vastava kohustuse olemasolust enne teabe töötlemist, kui selline teavitamine ei ole olulise avaliku huvi tõttu volitatud töötleja suhtes kohalduva õigusega keelatud;
      2. kohustub hoidma lepingu täitmise käigus teatavaks saanud andmeid rangelt konfidentsiaalsena ning mitte kasutama ega avaldama andmeid, mis tahes muu kui käesolevas lepingus sätestatud eesmärgil. Samuti tagama, et andmeid töötlema volitatud isikud (sh teised volitatud töötlejad, volitatud töötleja tööajad vm, kellel on ligipääs lepingu täitmise käigus saadud andmetele) järgivad konfidentsiaalsusnõuet;
      3. mitte edastama andmeid väljapoole Euroopa Liidu liikmesriikide ja Euroopa Majandusühendusse kuuluvate riikide territooriumit ilma vastutava töötleja sellekohase selgesõnalise kirjaliku nõusolekuta;
      4. täitma kõiki kehtivaid andmete töötlemisalaseid nõudeid, andmete turvalisust puudutavaid ning andmete kaitse alaseid Euroopa Liidu ja Eesti Vabariigi õigusakte ja muid eeskirju;
      5. volitatud töötleja kohustub tarvitusele võtma asjakohased tehnilised ja organisatsioonilised meetmed lepingu alusel toimuva andmete töötlemise loata või ebaseadusliku töötlemise, juhusliku kaotamise või hävitamise või kahjustumise vältimiseks.
      6. Kõik käesoleva lisa punktis 3.1.2 nimetatud kohustused kehtestab volitatud töötleja kõikidele kolmandatele isikutele, keda ta kasutab oma lepingujärgsete kohustuste täitmisel. Kolmas isik on füüsiline või juriidiline isik või riigi- või kohaliku omavalitsuse asutus, kes ei ole ei vastutav töötleja ega ka volitatud töötleja.
4. **Andmetega seotud rikkumisest teavitamine**
   1. Volitatud töötleja teavitab vastutavat töötlejat andmetega seotud rikkumistest või kui on alust kahtlustada, et selline rikkumine on aset leidnud, ilma põhjendamatu viivituseta alates hetkest, kui volitatud töötleja või tema poolt kasutatav teine volitatud töötleja saab teada andmetega seotud rikkumisest või on alust kahelda, et selline rikkumine on aset leidnud.
   2. Vastutava töötleja nõudmisel peab volitatud töötleja ilma põhjendamatu viivituseta edastama vastutavale töötlejale kogu andmetega seotud rikkumist puudutava asjakohase informatsiooni. Määral, mil volitatud töötlejale on vastav informatsioon kättesaadav, peab teade kirjeldama vähemalt järgmist:
      1. toimunud andmetega seotud rikkumise laad, eeldatav kuupäev ja kellaaeg;
      2. volitatud töötleja asjakohase kontaktisiku nimi ja kontaktandmed, kellelt saab täiendavat informatsiooni;
      3. meetmeid, mida volitatud töötleja rikkumise lahendamiseks on tarvitusele võtnud või võtab, et vältida andmetega seotud rikkumisi tulevikus, ja vajaduse korral ka meetmeid, mille abil leevendada rikkumise võimalikke negatiivseid mõjusid;
      4. esitama muud teavet, mis on mõistlikult nõutav, et vastutav töötleja saaks täita kohaldatavaid andmekaitsealaseid õigusakte, sealhulgas riigiasutustega seotud teavitamise ja avaldamise kohustusi, näiteks teavet, mis on nõutav andmesubjekti tuvastamiseks.
5. **Muud sätted**
   1. Volitatud töötleja kohustub lepingu lõppemisel tagastama vastutavale töötlejale kõik piiranguga seotud andmed või kustutama andmed ja nende koopiad vastavalt vastutava töötleja antud juhistele, juhul kui kehtiv seadusandlus ei nõua andmete säilitamist või kui volitatud töötlejal ei ole õiguslikku alust andmete töötlemiseks iseseisva vastutava töötlejana.
   2. Volitatud töötleja väljastab vastutavale töötlejale volitatud töötleja esindusõigusega isiku poolt allkirjastatud tõendi kinnitades, et lisa punktis 5.1. nimetatud toimingud on teostatud tema ja kõigi tema poolt kasutatud teiste volitatud töötlejate poolt.
   3. Võimaldama vastutaval töötlejal või tema poolt volitatud audiitoril teha auditeid ja kontrolle ning panustama nendesse.
   4. Volitatud töötleja teavitab vastutavat töötlejat kirjalikult kõigist muudatustest, mis võivad mõjutada volitatud töötleja võimet või väljavaateid pidada kinni käesolevast lisast ja vastutava töötleja kirjalikest juhistest. Pooled lepivad kõigis käesolevat lisa puudutavates täiendustes ja muudatustes kokku kirjalikult.
   5. Käesolev lisa jõustub lepingu allkirjastamisel mõlema poole poolt. Lisa kehtib, kuni kehtib pooltevaheline leping või pooltel on omavahelisi kohustusi, mis on seotud andmete töötlemisega.
   6. Konfidentsiaalsuskohustuse nõue on tähtajatu ning kehtib nii lepingu täitmise ajal kui ka pärast lepingu lõppemist.

**Poolte allkirjad**

**Vastutav töötleja Volitatud töötleja**

Riigimetsa Majandamise Keskus [Company]

**[Vali sobiv] [Vali sobiv]**